Adfyfyrio Gwaith Grwp
Roedd fy ngrŵp wedi cael tasg ei osod i ddod lan gyda syniad neu datrysiad ar gyfer un o’r ‘Problemau Drwg’ rydym yn credu gallwn datrys o fewn y byd addysg. Rydw i mynd i adfyfyrio y gwaith yr wyf wedi cyfrannu i'r grwp trwy ddefnyddio Cylched Adfyfyrio Gibbs. Mae'r model hwn yn ffordd dda o weithio trwy brofiad. Gall hyn fod naill ai’n brofiad ar ei ben ei hun neu’n sefyllfa yr ydych yn mynd drwyddi yn aml, er enghraifft cyfarfodydd gyda thîm y mae’n rhaid i chi gydweithio gyda. Yn wreiddiol, roedd Gibbs yn argymell ei ddefnyddio mewn sefyllfaoedd ailadroddus, ond mae'r camau a'r egwyddorion yr un mor gymwys ar gyfer profiadau unigol hefyd. Os caiff ei wneud gyda phrofiad annibynnol, efallai y bydd y cynllun gweithredu yn dod yn fwy cyffredinol ac yn edrych ar sut y gallwch gymhwyso eich casgliadau yn y dyfodol. (The University of Edinburgh, 2020). Yn fy marn i, roedd y modiwl yma yn un oeddwn yn cael trafferth i allu cyfuno’r linc o ‘broblemau drwg’ i'r byd addysg. Roeddwn yn wedi dechrau’r modiwl yma gyda’r meddylfryd fydd yn modiwl anodd ac felly mae’n bosib roedd hyn wedi effeithio fy cymhelliant ar gyfer y prosiect cyn i mi ddechrau.
Datblygwyd Cylch Myfyriol Gibbs gan Graham Gibbs ym 1988 i roi strwythur i ddysgu o brofiadau. Mae’n cynnig fframwaith ar gyfer archwilio profiadau, ac o ystyried ei natur gylchol mae’n arbennig o addas ar gyfer profiadau ailadroddus, gan ganiatáu i chi ddysgu a chynllunio o bethau a aeth yn dda neu nad aeth yn dda. Mae'n cwmpasu 6 cham:

 
· Disgrifiad o'r profiad
· Teimladau a meddyliau am y profiad
· Gwerthusiad o'r profiad, y da a'r drwg
· Dadansoddiad i wneud synnwyr o'r sefyllfa
· Casgliad am yr hyn a ddysgoch a'r hyn y gallech fod wedi'i wneud yn wahanol
· Cynllun gweithredu ar gyfer sut y byddech yn delio â sefyllfaoedd tebyg yn y dyfodol, neu newidiadau cyffredinol a allai fod yn briodol i chi. (Gibbs, 1988)

Roedd rhaid i mi honni sgiliau oedd gennyf yn barod yn ogystal a maethu sgiliau newydd er mwyn gallu cydweithio a datblygu’r sgiliau oedd angen arnaf er mwyn llwyddo gyda fy ngwaith. Roedd y sgiliau yma yn cynnwys gwaith grwp a meddylfryd dylunio. Nid oeddwn yn sicr beth oedd meddylfryd dylunio ond wrth ymchwilio roeddwn wedi sylweddoli fod gen i rhai o’r sgiliau yn barod er mwyn gallu defnyddio meddylfryd dylunio ac fod hyn yn rhywbeth mi oeddwn yn defnyddio yn fy ngwaith ddydd i ddydd. Yn gyffredinol, diffinnir meddwl dylunio fel proses ddadansoddol a chreadigol sy'n cysylltu person mewn cyfleoedd i arbrofi, creu a phrototeipio modelau, casglu adborth, ac ailgynllunio (Razzouk and Shute 2012). 

Disgrifiad :
Roeddwn wedi penderfynu ar geisio i ddatrys tlodi fel ein ‘problem drwg’ o fewn ysgolion. Wnaethom drafod amryw o bethau gwahanol gallwn greu i helpu ddatrys y broblem a hefyd trafod y systemau a gweithredai sydd ar gael yn barod fel nad oeddwn yn sefydlu rhywbeth sydd wedi cael ei greu yn barod. Penderfynom taw gwisg ysgol bydd ein bwynt ffocws ar gyfer ein prosiect ni. Credwn taw hyn oedd y peth gorau i ffocysu arno gan ystyried fod Llywodraeth Cymru wedi torri grantiau ar gyfer hanfodion ysgol, megis gwisg ysgol ac adnoddau, wrth £100 (Wightwick, 2023). Yn sgil y toriad yma, roeddwn eisiau dod lan gyda ffordd i deuluoedd gallu cael y mwyaf allan o’r grant sydd ar gael iddyn nhw. 



Teimladau :
Gwnaeth y grwp cyfarfod ar sawl achlysur, ambell waith ar-lein ac ambell i gyfarfod wyneb i wyneb. Yn edrych nol, teimlaf roedd modd i mi cyfrannu fwy ar lafar i'r grwp yn ystod cyfarfodydd. Nid oeddwn wedi lleisio fy marn ar ba rhan o’r cyflwyniad roedd well gyda fi i wneud ac efallai wedi gorfod creu darn nad oeddwn yn 100% hyderus yn gwneud. Ar y llaw arall, roeddwn yn cyfforddus iawn gyda fy ngrŵp i ac roedd pawb yn gefnogol ac yn barod i gynorthwyo gyda gwaith ein gilydd os oedd unrhyw un yn gweld y dasg yn anodd neu yn heriol. 
Gwerthusiad:
Er bod y grwp yn gefnogol, nid oeddwn eisiau gofyn am ormod o gymorth oddi wrth aelodau arall y grwp gan fod gyda nhw gwaith i wneud hefyd ac doeddwn i ddim eisiau cymryd lan amser nhw. Gan fod y grwp dim ond wedi cyfarfod i drafod syniadau ac i osod rolau i'n gilydd, roedd ein gwaith yn cael ei wneud ar wahân ac felly mi welais hi’n anodd i sicrhau bod ein cyflwyniad yn llifo yn naturiol. Hefyd, wrth i'r dyddiad cau agosáu, roeddwn yn dechrau teimlo o dan bwysau ac roedd yn rhoi teimlad o gorlethu i mi. Teimlaf fy mod wedi gwneud datblygiad personol trwy canolbwyntio ar ddefnyddio meddylfryd dylunio i roi’r prosiect at ei gilydd. Mae Meddwl Dylunio yn broses aflinol, ailadroddol y mae dylunwyr yn ei defnyddio i ddeall defnyddwyr, herio rhagdybiaethau, ailddiffinio problemau, a chreu atebion arloesol i brototeip a phrofi. Mae'n cynnwys pum cam allweddol: Empatheiddio, Diffinio, Syniadu, Prototeipio, a Phrofi. Fodd bynnag, o'u cymhwyso i ddatblygiad personol, gellir addasu'r cyfnodau hyn i feithrin hunanymwybyddiaeth, gosod nodau, datrys problemau creadigol, a gwydnwch (Siraguso, 2024). 

Dadansoddiad:
Wrth edrych nol ar y dasg credaf ei fod wedi bod yn llwyddiannus ar y cyfan. Roeddwn fel grwp yn hapus gyda sut roedd y cyflwyniad wedi troi allan ar ôl rhoi fe at ei gilydd. Nid oeddwn yn siŵr sut byddai’r prosiect yn edrych gan ein bod wedi creu ein darnau unigol ar wahân a heb ddangos nhw iddo ein gilydd tan cwrdd i roi popeth at eu gilydd. Ar y cyfan, credaf fod ein grwp ni wedi cydweithio yn dda a hefyd roeddwn wedi gwneud popeth y gallwn gwneud er mwyn sicrhau fod pawb hapus gyda’r gwaith cafodd ei wneud a wedi gwneud y gorau gallwn er mwyn fod yn llwyddiannus. 

Casgliad:
Wrth adlewyrchu ar y profiad, sylweddolaf bod fy teimladau o fod o dan bwysau lawr i'r ffaith fy mod ddim wedi rhoi digon o amser i mi gallu gwneud y gwaith i'r safon uchaf cyn y dyddiad cau. Roeddwn gyda gormod o ofn i ofyn am gymorth neu cyngor oddi wrth fy grwp gan fy mod i ddim eisiau dod ar draws fel aelod gwan y grwp. Yn ogystal, roedd yn bosib i mi gosod cynllun mwy clir i fy hun i leihau’r pwysau a straen arnaf ac i helpu mi sylweddoli faint o waith oedd yn rhaid i mi wirioneddol gwneud. Roedd y profiad yma wedi dangos i mi y pwysigrwydd o gyfathrebiad effeithiol a sut roedd gwneud hyn yn hwyluso’r gwaith i mi ac yn sicrhau fod fy ngrŵp yn ymwybodol o le oeddwn i gyda fy ngwaith. Dysgais ei fod hi’n hanfodol i gadw cyfathrebiad clir ac ei fod e ddim yn gwneud fi yn israddol yn gofyn am fwy o help na phobol arall o fewn y grwp. 

Cynllun Gweithredu:
Mewn sefyllfaoedd tebyg yn y dyfodol byddaf yn caniatáu amser i gael mwy o drefn ar fy ngwaith ac i sicrhau fy mod yn hyderus gyda’r tasg o’r cychwyn yn lle anwybyddu beth sydd angen i fi wneud tan y funud olaf. Byddaf hefyd yn blaenoriaethu datblygu sgiliau newydd yn hytrach na dibynnu ar y sgiliau sydd gennyf er mwyn gwthio fy hun ac i ddatblygu yn bersonol.

I grynhoi, credaf fod cylched adfyfyrio Gibbs yn ffordd dda o adnabod eich cryfderau ac eich gwendidau. Mae'r cylch myfyrio yn ffordd o ddysgu'n well o brofiad. Gellir ei ddefnyddio i helpu pobl i ddysgu o gamgymeriadau, i wneud synnwyr o sefyllfaoedd, ac i ddadansoddi a myfyrio ar eu hymateb i wahanol sefyllfaoedd (Mind Tools, 2022). Roedd y broses yma wedi helpu mi i arafu lawr y ffordd rwy’n meddwl ac yn gorfodi mi i ofyn ac ateb cwestiynau i fy hun i helpu mi gael darlun llawn ar sut aeth y broses neu prosiect. Hefyd, roedd hyn yn gwneud i fi edrych ar y sefyllfa mewn sawl ffordd gwahanol petai yn positif neu yn negyddol. Mae’r broses yma wedi gwneud i fi eisiau bod yn fwy beirniadol o waith fy hun yn y dyfodol er mwyn i mi gallu cyflawni gwaith o’r safon uchaf ac hefyd yn gwybod sut y gallaf cymryd y camau priodol i ddadansoddi ac i wella fy ngwaith hefyd.

